《早过潼关呈屠参政》
清代·王太岳

日上关门宿雾收，角声悲壮肃高秋。山连二华横秦塞，水控三川下豫州。

行处牛羊成聚落，人家鸡犬共林丘。风流输与屠夫子，深坐溪亭理钓钩。

作者简介：（1722—1785）直隶定兴人，字基平，号芥子。乾隆七年进士。由检讨累官云南布政使，坐事落职。四十二年，任《四库全书》总纂官，旋仍授检讨，擢国子监司业。曾纂辑《四库全书考證》。任地方官时留心水利，著《泾渠志》。工骈文。有《清虚山房集》、《芥子先生集》。